A Bizottság határozata

(1994. május 30.)

a 93/23/EGK tanácsi irányelvnek a sertésállományra és a sertéstenyésztésre vonatkozó statisztikai felmérések tekintetében történő alkalmazására vonatkozó részletes szabályok megállapításáról

(94/432/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a sertéstenyésztésre vonatkozó statisztikai felmérésekről szóló, 1993. június 1-i 93/23/EGK [1] tanácsi irányelvre és különösen annak 1. cikke (3) bekezdésére, 2. cikke (2) bekezdésére, 3. cikke (2) bekezdésére, 6. cikke (1) és (2) bekezdésére, 8. cikke (1) és (2) bekezdésére, valamint 10. cikke (3) bekezdésére,

mivel a 93/23/EGK irányelv által előírt felmérések végrehajtása érdekében pontos meghatározásokra van szükség; mivel ez a felmérésekkel érintett mezőgazdasági üzem meghatározását igényli; mivel az állománynagyság osztályait és a régiókat, amelyekhez igazodva a tagállamok a felméréseket rendszeres időközönként összeállítják, ugyancsak meg kell határozni; mivel a vágási statisztikák összeállításához a hasított súly egységes meghatározására szintén szükség van;

mivel a 93/23/EGK irányelvvel összhangban a tagállamok kérelmük alapján engedélyt kaphatnak arra, hogy az áprilisi és az augusztusi felméréseket a kiválasztott régiókban végezzék el, azzal a feltétellel, hogy ezek a felmérések a sertésállomány legalább 70 %-át lefedik; mivel azok a tagállamok, amelyek sertésállománya a Közösség teljes sertésállományának csupán kis százalékát teszi ki, kérelmük alapján engedélyt kaphatnak arra, hogy az áprilisi és az augusztusi felméréseket összevontan végezzék el, vagy az áprilisi és augusztusi felmérések végső eredményeinek megállapításához a regionális bontást használják fel; mivel a tagállamok kérelmük alapján engedélyt kaphatnak arra, hogy a sertésállomány meghatározásához és az előírt állománynagyság osztályok szerinti bontásához statisztikai felmérések helyett a páros számú évek és/vagy az év adott hónapja végső eredményei esetében közigazgatási forrásokat használjanak fel;

mivel a tagállamok kérelmeket nyújtottak be a fent említett engedélyfajták iránt;

mivel a legutóbb a 91/268/EGK határozattal [2] módosított 76/805/EGK bizottsági határozatot [3] hatályon kívül kell helyezni;

mivel a 93/23/EGK irányelv 1994. január 1-jétől alkalmazandó, ennek az irányelvnek a rendelkezéseit is ettől az időponttól kell alkalmazni;

mivel ez a határozat összhangban van az Agrárstatisztikai Állandó Bizottság véleményével,

ELFOGADTA EZT A HATÁROZATOT:

1. cikk

(1) A 93/23/EGK irányelv 2. cikke (2) bekezdésének alkalmazásában "mezőgazdasági üzem" bármely, egységes irányítás alatt álló, mezőgazdasági termékeket előállító technikai és gazdasági egység.

(2) A 93/23/EGK irányelv 1. cikke (1) bekezdésében meghatározott felmérés kiterjed:

a) az 1 vagy több hektárnyi hasznosított mezőgazdasági területtel rendelkező mezőgazdasági üzemekre;

b) az 1 hektárnál kisebb hasznosított mezőgazdasági területtel rendelkező mezőgazdasági üzemekre, amennyiben termelésük meghatározott mértékben értékesítésre szánt, illetve ha termelési egységük meghalad bizonyos természetes küszöböket.

(3) Az eltérő felmérési küszöböt kérelmező tagállamok vállalják, hogy a küszöböt úgy állapítják meg, hogy csak a legkisebb gazdaságokat zárják ki, és ezzel együtt a kizárt gazdaságok a Bizottság 85/377/EGK határozatának [4] értelmében az érintett tagállam összes átlagos bruttó bevételének 1, vagy annál kisebb százalékát adják.

2. cikk

A 93/23/EGK irányelv 6. cikke (1) bekezdésében meghatározott területi alosztályokat az I. melléklet állapítja meg.

3. cikk

A 93/23/EGK irányelv 8. cikke (1) bekezdésében előírt bontást a II. melléklet állapítja meg.

4. cikk

A 93/23/EGK irányelv 10. cikke (1) bekezdésében meghatározott hasított súlyt a III. melléklet határozza meg.

5. cikk

(1) A 93/23/EGK irányelv 1. cikke (2) bekezdésének első albekezdése alapján a IV. melléklet a) pontjában felsorolt tagállamok engedélyt kapnak arra, hogy az áprilisi és az augusztusi felméréseket a kiválasztott régiókban végezzék el, azzal a feltétellel, hogy ezek a felmérések a sertésállomány legalább 70 %-át lefedik.

(2) A 93/23/EGK irányelv 1. cikke (2) bekezdésének második albekezdése alapján a IV. melléklet b) pontjában felsorolt tagállamok engedélyt kapnak arra, hogy az áprilisi és az augusztusi felméréseket egyszerre végezzék el.

(3) A 93/23/EGK irányelv 1. cikke (2) bekezdésének harmadik albekezdése alapján a IV. melléklet c) pontjában felsorolt tagállamok engedélyt kapnak arra, hogy statisztikai felmérések helyett közigazgatási forrásokat használjanak.

(4) A 93/23/EGK irányelv 6. cikke (2) bekezdése alapján a IV. melléklet d) pontjában felsorolt tagállamok engedélyt kapnak arra, hogy az áprilisi és az augusztusi felmérések végső eredményeinek a megállapításához a regionális bontást használják.

(5) A 93/23/EGK irányelv 8. cikke (2) bekezdése alapján a IV. melléklet e) pontjában felsorolt tagállamok engedélyt kapnak arra, hogy a páros számú évek és/vagy az év adott hónapja végső eredményeinek megállapításához az állománynagyság osztályok szerinti bontását használják.

6. cikk

A 76/805/EGK határozat hatályát veszti.

7. cikk

Ez a határozat 1994. január 1-jén lép hatályba.

8. cikk

Ennek a határozatnak a tagállamok a címzettjei.

Kelt Brüsszelben, 1994. május 30-án.

a Bizottság részéről

Henning Christophersen

alelnök

[1] HL L 149., 1993.6.21., 1. o.

[2] HL L 134., 1991.5.29., 49. o.

[3] HL L 285., 1976.10.16., 31. o.

[4] HL L 220., 1985.8.17., 1. o.

--------------------------------------------------

I. MELLÉKLET

Területi alosztályok

Belgium: | Provinces/Provincies |

Dánia: | – |

Németország: | Bundesländer |

Görögország: | A Regionális Fejlesztési Szolgálat régiói |

Spanyolország: | Galicia Navarra La Rioja Aragón Cataluńa Baleares Castilla y León Castilla-La Mancha Comunidad Valenciana Región de Murcia Extremadura Andalucía Egyéb Comunidades autónomas |

Franciaország: | Picardie, Nord-Pas-de-Calais Basse-Normandie Haute-Normandie Pays-de-la-Loire Bretagne Poitou-Charentes Aquitaine Midi-Pyrénées Rhône-Alpes Auvergne Eqyéd régiók |

Írország: | – |

Olaszország: | Regioni |

Luxemburg: | – |

Hollandia: | Provincies |

Portugália: | Regiões |

Egyesült Királyság: | Standard régiók |

--------------------------------------------------

II. MELLEKLET

A sertésállományok méretosztályai

Kate-góriák | Sertések száma, tartónként | Tartók száma | Állat 1000 | Kocák ≥ 50 kg, tartónként | Tartók száma | Állat 1000 | Hízósertések≥ 50 kg, tartónként | Tartók száma | Állat 1000 |

| | | | | | | | | |

I | 1-2 | 1-9 | | 1-2 | 1-9 | | 1-2 | 1-9 | | |

II | 3-9 | | | | 3-4 | | | | 3-9 | | | | |

III | 10-49 | | | | 5-9 | | | | 10-49 | | | | |

IV | 50-99 | | | | 10-19 | | | | 50-99 | | | | |

V | 100-199 | | | | 20-49 | | | | 100-199 | | | | |

VI | 200-399 | | | | 50–99 | | | | 200-399 | | | | |

VII | 400-999 | | | | 100-199 | ≥100 | | | 400-999 | | | | |

VIII | 1000–1999 | ≥ 1000 | | | 200–499 | | | 1000–1999 | | ≥ 1000 | | |

IX | 2000–4999 | | | ≥ 500 | | | 2000–4999 | | | |

X | ≥5000 | | | | | | | | ≥ 5000 | | |

| Összesen | | | Összesen | | | Összesen | | |

--------------------------------------------------

III. MELLEKLET

A hasított súly meghatározása

A hasított súly a vágott sertés hideg testének súlya, egészben vagy a gerinc hosszanti középvonala mentén elválasztva, kivéreztetve és kizsigerelve, a nyelv, a szőr, a körmök, az ivarszervek, a háj, a vesék és a rekeszizom eltávolítása után.

--------------------------------------------------

IV. MELLEKLET

a) Az áprilisi és az augusztusi felméréseknek a kiválasztott régiókban lefolytatandó elvégzésére engedélyt kapott tagállamok

Franciaország

Olaszország

b) Az áprilisi és az augusztusi felmérések egyszerre lefolytatandó elvégzésére engedélyt kapott tagállamok

Görögország

Portugália

Luxemburg

c) A statisztikai felmérések helyett közigazgatási források használatára engedélyt kapott tagállamok

Április | Augusztus | December |

d) Az áprilisi és az augusztusi felmérések végső eredményeinek a megállapításához a regionális bontás használatára engedélyt kapott tagállamok

Áprilisban | Augusztusban |

Hollandia | |

e) A páros számú évek és/vagy az év adott hónapja végső eredményeinek megállapításához az állománynagyság osztályok szerinti bontásának használatára engedélyt kapott tagállamok

páros számú években | az év adott hónapjában |

Németország | Dánia, június |

| Hollandia, május |

--------------------------------------------------